Veizhof

**Veizhof** (sog: *Vejzhof*) aa **Vuishof**, amtli: **Vilshofen an der Donau** is d'gräßte Stod im niedaboarischn Landkroas Bassa. Bis 1972 woas a Kroasstod vom Landkroas Veizhof (aa Vuishof) mid m Autokennzeichn VOF.

## Eadkund

### Geografische Log

Veizhof ligt auf da rechdn Doanaseitn a da Mindung vo de Nemfliss Veiz (aa Vuis), Pfudrach und da Woifa, am Rond vom Boarischn Woid, guade 20 Kilometa flussaufweats vo Bassa. Wenga de Zuafliss a Doana nennd ma d Stod a d *gloane Dreiflissestod*, wo d *Dreiflissestod* Bassa ois Voabeid geit. D Noad-Siad-Ausdehnung vom Stodgebiet hand 6&nbsp;km und d Ost-West-Ausdehnung eba 10&nbsp;km. D Hähn ibam Meeresspiagl is 308 Meta iba NN.

### Nochboagmoana

Diaged as Stodgebiet grenznd d Gmoana Oambo, Oidaschbo, Beidlschbo, Kinzing, Widoaf, Otnbuag, Hofkiacha und Fiaschtnzei und de kroasfreie Stod Bossa.

### Gliedarung vo da Stod

Gmoateile hand:

Achaueröd, Aichberg, Albersdorf, Alling, Altenöd, Altfalter, Altham, Auhof, Aukiacha, Bacheröd, Bergham, Birkenöd, Blaimberg, Bleiding, Böcklbach, Daxlarn, Dinglreit, Dirnberg, Dobl, Dorf, Dreibuchenmais, Eben, Eben, Eckersberg, Edlpoint, Edt, Eglsöd, Einöd, Einöd, Endfelden, Falkenöd, Fischeröd, Gaisbruck, Giglmörn, Gnaling, Grafenmühl, Großhochleiten, Gruböd, Habernagl, Haid, Haideröd, Haimbuch, Haißenöd, Hartzeitlarn, Hattenham, Hausbach, Hennermais, Hennersreit, Hilgen, Hirnschnell, Hitzling, Hochreit, Hochreut, Hölzlöd, Hördt, Hörgessing, Hösam, Holzhäuser, Holzhub, Huböd, Hundsöd, Kalkberg, Kallöd, Kapfham, Kapping, Kehrwisching, Kollmenzing, Koudwies, Krenn, Kuffing, Langholz, Lenau, Liassing, Lindach, Lindahof, Lindamühl, Mahd, Marterberg, Mattenham, Moahoiz, Mühldorferöd, Mühlham, Oberbuch, Oberreit, Obertal, Oigading, Oikofa, Pfeiferöd, Pfudrachöd, Pickling, Pleckental, Primsdobl, Ratzing, Reifziehberg, Reisach, Reisach, Renneröd, Reut, Reut bei Seestetten, Riegeröd, Sandbach, Schenading, Scheunöd, Schmalhof, Schneideröd, Schullering, Schusteröd, Schwanham, Schweiklberg, Seestetten, Setzenbach, Siegl, Sollasöd, Stinglloh, Straßeröd, Strenn, Sulzbachöd, Thannet, Unterbuch, Unterreit, Untertal, Veizof, Waizenbach, Watzmannsberg, Weg, Weidenhof, Weihaschbo, Wieshof, Wimhof, Wimm, Winklhof, Wirtsholz, Witzling und Zeitlarn.

## Bolitik

Da Stodrod (24 Sitz) setzt se seit da Kommunalwoi vom 16. Meaz 2014 a so zam:

* CSU: 9 Sitz (37,8 % vo de Stimmn)
* SPD: 5 Sitz (21,2 % vo de Stimmn)
* ÜW: 5 Sitz (20,3 % vo de Stimmn)
* FWG / [Bündnis 90/Die Grünen|De Greanan]: 3 Sitz (13,3 % vo de Stimmn)
* Junge Listn: 2 Sitz (7,4 % vo de Stimmn)

Außadem ghead zum Stodrod a no da easchte Burgamoasta dazua.

Da easchte Burgamoasta is da Florian Gams (SPD), dea wo bei da Kommunalwoi 2014 mid 50.5% bei da Stichwoih sein Vorgänga, an Georg Krenn, bsiegt hod. Davor is da Hans Gschwendtner vo 1990 bis 2008 1. Burgagamoasta vo da Stod gwen.

## Berihmtheidn

* Josef Groll (1813–1887), Erfinda vom *Pilsner Bier*
* Markus Koch (1879–1948), boarischa Komponist und Musikpädagoge
* Heinrich Lautensack (1881–1919), boarischa Schriftsteja
* Alois Schlögl (1893–1957), geborn in Pleinting, boarischa Politika (CSU)
* Ruth Drexel (1930–2009), boarische Voiksschauspuiarin
* Franz Meyer (* 1953), boarischa Politika (CSU)
* Annette Ramelsberger (* 1960), boarische Journalistin

## Literatua

* Werner Schreyer: *Das Moldanubikum um Vilshofen in Niederbayern*. Geologisches Jahrbuch, Beiheft 49. Niedersächsisches Landesamt für Bodenforschung, Hannover 1962
* J. Duschl, Heinz Kapfinger: *Vilshofener Land*. Neue Presse Verlags-GmbH, Passau 1995, ISBN 3-931256-04-9
* Die Kunstdenkmäler von Niederbayern, Bd. 14: *Bezirksamt Vilshofen*. 2. Auflage 1982. ISBN 978-3-486-50492-7

## Im Netz

* Offizielle Website der Stadt Vilshofen an der Donau
* 
* 

## Beleg